PATVIRTINA

Jurbarko r. Veliuonos Antano ir Jono Juškų

gimnazijos direktoriaus 2025 m. spalio 13 d.

įsakymu Nr. VK-305

**JURBARKO R. VELIUONOS ANTANO IR JONO JUŠKŲ GIMNAZIJOS 2025**–**20256 MOKSLO METŲ PRIEŠMOKYKLINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Jurbarko r. Veliuonos Antano ir Jono Juškų gimnazijos 2025–2026 m. m. priešmokyklinio ugdymo programos ugdymo planas (toliau – ugdymo planas) reglamentuoja priešmokyklinio ugdymo(si) programos įgyvendinimą mokykloje. Priešmokyklinio ugdymo planas rengiamas vadovaujantis Lietuvos Respublikos Švietimo įstatymu, Priešmokyklinio ugdymo bendrąja programa (toliau – Programa), patvirtinta Lietuvos Respublikos švietimo, mokslo ir sporto ministro 2022 m. rugpjūčio 24 d. Nr. V-1269, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V1106 (Lietuvos Respublikos švietimo, mokslo ir sporto ministro 2023 m. birželio 20 d. įsakymo Nr. V-845 redakcija), Vaiko ugdymo ir ugdymosi poreikių, pažangos įvertinimo tvarkos aprašu, patvirtintu 2021 m. gruodžio 27 d. įsakymu Nr. V-2306, Švietimo aprūpinimo standartais, patvirtintais Lietuvos Respublikos švietimo ir mokslo ministro 2011 m. gruodžio 12 d. įsakymu Nr. V-2368, Privalomo ikimokyklinio ir priešmokyklinio ugdymo nustatymo ir skyrimo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. balandžio 26 d. įsakymu Nr. V-735/A1-208 ir 2019 m. liepos 10 d. įsakymo Nr. V-778/A1-376 redakcija, Gimnazijos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. liepos 19 d. įsakymu Nr. V-818 „Dėl Mokyklos vaiko gerovės komisijos funkcijų, sudarymo ir jos darbo organizavimo tvarkos aprašo patvirtinimo“).
2. Priešmokyklinio ugdymo programos įgyvendinimo nuolatinę priežiūrą, kontrolę vykdo direktoriaus pavaduotojas ugdymui.

**II SKYRIUS**

**BENDRIEJI PRIEŠMOKYKLINIO UGDYMO REIKALAVIMAI**

1. Priešmokyklinis ugdymas:

3.1. priešmokyklinis ugdymas pradedamas teikti vaikui, kai tais kalendoriniais metais jam sueina 6 metai;

3.2.priešmokyklinis ugdymas gali būti pradedamas teikti vaikui, kuriam tais kalendoriniais metais iki balandžio 30 dienos sueina 5 metai;

* 1. priešmokyklinis ugdymas gali būti pradedamas teikti vaikui, kuriam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą. Tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl 5 metų vaikų brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis;
	2. priešmokyklinis ugdymas gali trukti dvejus metus, jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą;
	3. priešmokyklinis ugdymas gali būti neteikiamas tėvų (globėjų) pageidavimu vaikui, kuriam tais kalendoriniais metais sueina 6 metai, tuo atveju, kai užsienio valstybėje vaikas ugdymo įstaigoje buvo ugdomas pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą ne trumpiau kaip 640 val. per metus ir tėvai (globėjai) pateikia tai patvirtinančius dokumentus mokyklai, vykdančiai pradinio ugdymo programą. Jei tėvų (globėjų) pateikti Dokumentai pripažįstami kaip įrodantys vaiko ugdymąsi, tai tėvų (globėjų) sprendimu vaikas gali būti ugdomas pagal pradinio ugdymo programą. Tėvų (globėjų) sprendimu vaikas, kuriam tais kalendoriniais metais sueina 6 metai ir jis buvo ugdomas užsienio valstybėje ugdymo įstaigoje pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą, gali būti ugdomas pagal Programą.
	4. priešmokyklinis ugdymas organizuojamas pagal bendrąją priešmokyklinio ugdymo programą.
	5. priešmokyklinis ugdymas vykdomas pagal programą, kurios minimali trukmė yra 640 val. (4 val. per dieną, 20 val. per savaitę).
1. Priešmokyklinis ugdymas privalomas nuo 2016 m. rugsėjo 1 d., ugdymo organizavimo forma yra priešmokyklinio ugdymo grupė (toliau – Grupė):

4.1. gali būti jungiama su ikimokyklinio ugdymo grupe (toliau – jungtinė grupė). Jungtinėje grupėje vykdomos ikimokyklinio ir priešmokyklinio ugdymo programos;

4.2. jungtinė grupė, kurioje vaikų, ugdomų pagal priešmokyklinio ugdymo programą yra daugiau, vadinama priešmokykline grupe ir joje dirba priešmokyklinio ugdymo pedagogas (-ai).

1. Gimnazijos darželyje, gimnazijos Seredžiaus Stasio Šimkaus skyriuje-daugiafunkciame centre, Klausučių Stasio Santvaro skyriuje priešmokyklinis ugdymas vykdomas pagal Jurbarko rajono savivaldybės tarybos 2025 m. kovo 25 d. sprendimo Nr. T2-52 patvirtintus modelius.
2. Veikia priešmokyklinio ugdymo grupės Jurbarko r. Veliuonos Antano ir Jono Juškų gimnazijoje pagal IV modelį, kurioje ugdomi(si) 5 ugdytiniai; Klausučių Stasio Santvaro skyriuje priešmokyklinis ugdymas vykdoma pagal IV modelį, kurioje ugdomi(si) 4 ugdytiniai; Seredžiaus Stasio Šimkaus skyriuje-daugiafunkciame centre priešmokyklinis ugdymas vykdoma pagal IV modelį, kurioje ugdomi(si) 4 ugdytiniai.
3. Gimnazija, atsižvelgdama į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams.

Gimnazijai ir tėvams (globėjams) pasirašius mokymo sutartį tėvai (globėjai) privalo užtikrinti vaiko punktualų ir reguliarų Gimnazijos ir jos skyrių lankymą (jei vaikas negali atvykti į Gimnaziją, nedelsiant turi informuoti Gimnaziją).

1. Vaiko lankomumas ir ugdomoji veikla žymima el. dienyne Tamo.
2. Vaikui, kuriam nustatyti specialieji ugdymosi poreikiai, Programą pritaiko grupėje dirbantis priešmokyklinio ugdymo mokytojas (-ai) kartu su Gimnazijos Vaiko gerovės komisija, atsižvelgdamas (-i) į vaiko poreikius, Vaiko gerovės komisijos rekomendacijas, kartu su pagalbos mokiniui specialistais ir tėvais (kitais teisėtais vaiko atstovais), vadovaudamasis (-iesi) Mokinių, turinčių specialiųjų ugdymosi poreikių, ugdymo organizavimo tvarkos aprašu.
3. Grupėje, kurioje, pritaikius Programą, ugdomi ir vaikai, turintys vidutinių, didelių ir (ar) labai didelių specialiųjų ugdymosi poreikių, privalo dirbti priešmokyklinio ugdymo mokytojas ir mokinio padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2024 m. rugpjūčio 22 d. įsakymu Nr. V-898 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.
4. Grupėje vaikų skaičius negali viršyti pagal amžiaus grupes Lietuvos higienos normoje HN 75:2016, patvirtintoje Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 ,,Dėl Lietuvos higienos normos HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai”, nurodyto vaikų skaičiaus (18-20).

**III SKYRIUS**

 **PRIEŠMOKYKLINIO UGDYMO PROCESO ORGANIZAVIMAS**

1. Vaikai į priešmokyklinio ugdymo grupę priimami vadovaujantis vaikų priėmimo į Jurbarko rajono savivaldybės ikimokyklinio ir bendrojo ugdymo mokyklų ikimokyklinio ir priešmokyklinio ugdymo grupės tvarkos aprašu 2019 m. kovo 28 d. Nr. T2-84.
2. Ugdomosios veiklos laikotarpis – 164 dienų. Veikla pradedama 2025 m. rugsėjo 1 d. ir baigiama 2026 m. gegužės 29 d.
3. Ugdytinių atostogos 2025–2026 mokslo metais:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens atostogos | 2025-11-03 | 2025-11-07 |
| Žiemos (Kalėdų) atostogos | 2025-12-24 | 2026-01-02 |
| Žiemos atostogos  | 2026-02-17 | 2026-02-20 |
| Pavasario (Velykų) atostogos | 2026-03-30 | 2026-04-03 |

Papildomos atostogos:

|  |  |
| --- | --- |
| Atostogos prasideda | Atostogos baigiasi |
| 2026-01-26 | 2026-01-30 |

1. Priešmokyklinio ugdymo grupė dirba 5 dienas per savaitę.
2. Kasdieninės veiklos trukmė gimnazijoje ir Klausučių Stasio Santvaro skyriuje – 9 valandos; Seredžiaus Stasio Šimkaus skyriuje-daugiafunkciame centre 10 valandų.
3. Veikla priešmokyklinio ugdymo grupėje pradedama 8.00 val., baigiama 17.00 val., Seredžiaus Stasio Šimkaus skyriuje-daugiafunkciame centre 10 valandų.
4. Gimnazija:
	1. informuoja tėvus (globėjus) apie priešmokyklinio ugdymo organizavimą mokykloje;
	2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis/mokytis, - automatiniu būdu formuojamas, o pasibaigus mokslo metams išspausdinamas ir sudaromas Priešmokyklinio ugdymo mokinių abėcėlinis žurnalas;
	3. priešmokyklinio ugdymo mokinių abėcėliniame žurnale mokinių pavardės ir vardai surašomi abėcėlės tvarka. Registracijos numeriai kasmet pradedami nuo 1. Informacija atnaujinama, jei pasikeičia mokinio gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią Mokyklą mokinys yra išvykęs, gali būti įrašoma: užsienio valstybės, savivaldybės pavadinimas arba ,,Nežinoma”. Kitų mokslo metų Mokinių abėcėlinio žurnalo aplankas Mokinių registre formuojamas iš atitinkamais mokslo metais sukauptų mokinių duomenų, patikslinus informaciją apie mokinių grupę/klasę, kurioje jis ugdosi/mokosi, ir įrašius duomenis apie tais mokslo metais išvykusius ir atvykusius mokinius;
	4. nustato ugdomosios veiklos planavimo, pasiekimų vertinimo formą, ir jų parengimo terminus;
	5. pagal pareikalavimą pateikia mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, priešmokyklinio ugdymo mokytojo(-ų) ar Jungtinės grupės ikimokyklinio ugdymo mokytojo(-ų), (švietimo pagalbos specialisto(-ų), jeigu buvo teikta pagalba), rekomendaciją. Rekomendacija turi būti pasirašyta priešmokyklinio ugdymo mokytojo(-ų) ar Jungtinės grupės ikimokyklinio ugdymo mokytojo(-ų) ir patvirtinta Gimnazijos vadovo.
5. Priešmokyklinio ugdymo ar ikimokyklinio ugdymo mokytojas, dirbantis grupėje ar Jungtinėje grupėje:
	1. organizuoja ugdomąją veiklą pagal programą, atsižvelgdamas į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;
	2. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei;
	3. vertina vaikų pažangą ir pasiekimus pagal kompetencijas (pagal programą), lyginant ankstesnius vaiko pasiekimus su dabartiniais. Vaikų pasiekimai viešai tarpusavyje nelyginami;
	4. per 4 savaites nuo programos pradžios atlieka vaikų pirminį pasiekimų vertinimą ir aptaria su tėvais (globėjais);
	5. pagal Gimnazijos nustatytą formą vaikų pasiekimus fiksuoja vaiko pasiekimų apraše, aplanke, skaitmeninėse laikmenose ar kt.;
	6. įgyvendinęs programą, atlieka vaikų galutinį pasiekimų vertinimą, aptaria jį su tėvais (globėjais) ir parengia rekomendaciją;
	7. vaiko, turinčio specialiųjų ugdymosi poreikių, pasiekimus vertina kartu su gimnazijos Vaiko gerovės komisija, aptaria su tėvais (globėjais) ir parengia rekomendaciją, skirtą Gimnazijai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, ir mokyklos Vaiko gerovės komisijai;
	8. vaikų pažangą programos įgyvendinimo laikotarpiu vertina nuolat, pasirinkdamas vertinimo būdus ir metodus;
	9. atlieka kitus darbus, nurodytus jo pareigybės aprašyme.
6. Tėvai (globėjai) apie vaikų ugdymą(si) informuojami įstaigos ir grupių susirinkimų metu, e. dienyne Tamo įstaigos, grupių Facebook puslapiuose, informaciniuose stenduose, individualių pokalbių su specialistais ir mokytojais metu.

**IV SKYRIUS**

**PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau-ypatingos aplinkybės) laikotarpiu arba esant aplinkybėms Gimnazijoje, dėl kurių priešmokyklinis ugdymas negali būti organizuojamas grupėje (remonto darbai ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau-nuotolinis mokymo būdas).
2. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimą laikinai koreguoti ugdymo proceso įgyvendinimą.
3. Valstybės, savivaldybės lygiu priėmus sprendimą ugdymą organizuoti nuotoliniu mokymo būdu, Gimnazija:
	1. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 ,,Dėl Mokymo nuotoliniu ugdymo proceso organizavimo būdu kriterijų aprašo patvirtinimo”, rekomendacijomis dėl priešmokyklinio ugdymo organizavimo;
	2. įvertina, ar visi ugdytiniai gali dalyvauti ugdymo procese ne Grupėje, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių;
	3. pertvarko ugdymo veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.
	4. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
	5. susitaria ir suderina su mokytojais (priešmokyklinio, meninio ugdymo mokytojais, pagalbos mokiniui specialistais) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir grįžtamojo ryšio buvimas, atsižvelgiant į vaikų galimybes ir amžiaus ypatumus);
	6. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai;
	7. susitaria su atsakingais darbuotojais dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;
	8. bendrąją informaciją apie ugdymosi proceso organizavimo tvarką, švietimo pagalbos teikimą ir komunikaciją kitais svarbiais klausimais, liečiančiais priešmokyklinį ugdymą, vykdo direktoriaus pavaduotojas ugdymui. Informacija apie tai skelbiama e. sistemoje ,,TAMO”, įstaigos ir grupių stenduose.

**V SKYRIUS**

**RENGINIAI**

1. Renginiai organizuojami pagal gimnazijos direktoriaus patvirtintą 2025–2026 m. m. renginių planą ir pagal tuo metu galiojančias LR sveikatos apsaugos ministro – valstybės lygio ekstremalios situacijos valstybės operacijų vadovo patvirtintas renginių organizavimo būtinąsias sąlygas.

**VI SKYRIUS**

**PRIEŠMOKYKLINIO UGDYMO TIKSLAS IR UŽDAVINIAI**

1. Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.
2. Priešmokyklinio ugdymo tikslui pasiekti būtina įgyvendinti šiuos uždavinius:
	1. ugdymo turinys, atitinkantis 5-7 metų vaikų raidos bendruosius ir individualiuosius ypatumus, padedantis kiekvienam vaikui darniai augti ir ugdytis visas Programoje įvardytas kompetencijas;
	2. ugdymas ir švietimo pagalba pagal kiekvieno vaiko poreikius, ugdymo programų dermė;
	3. kasdieninis vaiko gyvenimas grupėje (atvykimas ir išvykimas, maitinimasis, miegas, tvarkymasis ir kt.) kaip neatsiejama ugdymo turinio dalis;
	4. sukurti vaiko ugdymui ir ugdymui(si) tinkamą psichologinę ir fizinę aplinką;
	5. taikyti pasiekimų ir pažangos vertinimo būdus ir formas, kurie padėtų vaikui sėkmingai augti ir tobulėti;
	6. užtikrinti pozityvų, pasitikėjimu ir pagarba grįstą tikslingą vaikų, priešmokyklinio ugdymo mokytojų, tėvų, visų įstaigos darbuotojų bendradarbiavimą.

**VII SKYRIUS**

**BAIGIAMOSIOS NUOSTATOS**

1. Mokyklos mokytojai ugdymą pagal Programą vykdo vadovaudamiesi Lietuvos Respublikos švietimo įstatymu ir Priešmokyklinio ugdymo bendrosios programos nuostatomis.
2. Programa finansuojama iš valstybės biudžeto, vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės nutarimu 2018 m. liepos 11 d. Nr. 679 ,,Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo”, savivaldybių biudžetų, rėmėjų ir kitomis lėšomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_